****

ГОДИШЕН ОТЧЕТ ЗА ДЕЙНОСТТА НА НАРОДНО ЧИТАЛИЩЕ „ОТЕЦ ПАИСИЙ 1912”- СЕЛО ПЕТКОВО ЗА ПЕРИОДА 1.01.2023-31.12.2023г.

 Докладът за дейността на Народно читалище „Отец Паисий 1912" село Петково отчита изпълнението на дейностите по Годишната програма за развитие на читалищната дейност, разработена в изпълнение на чл. 26а, ал.2 от Закона за народните читалища и културния календар.

 Отчетният период обхваща дейността от 01.01.2023г. до 31.12.2023г. Това е един отрязък от дванадесет месеца, в които настоятелството работи заедно за утвърждаване на българските традиции и обичаи. През тези дванадесет месеца преосмислихме приоритетите на читалището и неговите форми за реализация и обогатяването на годишната програма и културния календар на читалището и библиотеката.

 Дейността на читалището, в съответствие с чл.4 и чл.5 на читалищния устав е съпричастна с целия обществен и културен живот, който кипи в с. Петково и общината.

**За нас основни цели бяха:**

Обогатяване на културния живот.

Съхраняване на народните обичаи и традиции.

Развитие и подпомагане на творческата дейност на съставите.

**Приоритетните ни задачи:**

 Уреждане и поддържане на библиотеката и читалищния салон.

 Организиране на концерти, чествания и младежки дейности.

 Библиотечната дейност е важна за всяко населено място. Към 31. 12. 2023г. в библиотечния фонд наброяваше 14 997 тома. А броят на читателските посещения е 236.

 Чрез самодейните и художествено –творчески групи и състави, читалището спомага за запазването на наследството.

 Гордост за нас са ЖПГ към НЧ „Отец Паисий 1912“ и Танцов клуб „Полянци“.

 Празниците и обичаите, които бяха отбелязани в село Петково за изминалата 2023г. са:

**Йордановден –** Хвърляне на кръст в река Макоцевска, която се намира в непосредствена близост до селото, това е традицията от години, която се спазва от малки и големи, съпроводена с празнична литургия и народно веселие, организирано от НЧ „Отец Паисий 1912” и Кметство с. Петково.

**Василица** – топене на пръстени, празнична програма с участието на читалищните състави, организирано от НЧ „Отец Паисий 1912”.

**Годишнина от Обесването на Васил Левски** –предоставяне на материали за живота и делата му, организирано от НЧ „Отец Паисий 1912” и участие на ДГ „Звездичка“ и ученици с песни и стихотворения на тема Васил Левски.

**Бабинден** – израждане, честване на празника с ритуал и сцена на обичая, организирано от НЧ „Отец Паисий 1912” и ЖПГ към НЧ „Отец Паисий 1912”.

**Лазаровден –** лазаруване с децата на селото

**Великден** – Конкурс за най - красиво боядисано яйце и най – хубава рисунка.

**Гергьовско веселие –** На 05.05.2023г Шествие от църквата Св. Петка заедно със участниците в програмата до Църковището за започване на празничната програма. Организирано от НЧ “Отец Паисий 1912“ и Кметство село Петково.

**Ден на детето –** Детско парти с дисководещ и аниматор в реновираната детска площадка. Много изненади и лакомства за децата.

**„Гозбите на шопа“** – Участие на ЖПГ към НЧ “Отец Паисий 1912“. Представиха нашите традиционни български ястия.

**Селищен празник – Петковден.**

**Коледен базар -** Организиран от Община Елин Пелин с участието на НЧ “Отец Паисий 1912“

**Коледен концерт** заедно със съставите и Дядо Коледа с много подаръци за децата в салона на читалището.

**Коледа - Коледуване**

Културен институт, за който възрастта и етноса нямат значение. За нас е важно тук всеки да влиза с въпрос и да излиза с отговор, да влиза търсещ и да излиза намерил отговор на своите въпроси. Динамиката на живота в читалище е зададена от нашите потребители, всичко което вършим е с тях и за тях. Това са основните видове дейности, заложени в уставът и програмите, по които читалище развива и планира своята дейност. Това не ни пречи да бъдем една отворена система, която потребителя да допълни с нови идеи облечени в нашите дейности.

 Съгласно ЗНЧ читалището представя ежегодно пред кмета на общината и общинския съвет доклад за осъществените читалищни дейности в изпълнение годишната програма за дейността си.

 Това е отчета на нашето читалище за изминала календарна година. Това е малка част от искрите, които горят в сърцата на всички читалищни дейци. Тук е бита и традициите, тук се пази родовата памет!

Дата: 22. 02. 2024г. Подпис и печат: